**ZMLUVA O DIELO /VZOR/**

**č............../2020**

uzatvorená podľa § 536 - 565 a nasl. zákona č. 513/1991 Zb. Obchodný zákonník a v súlade s ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov ako výsledok verejného obstarávania na predmet zákazky :

**„Rekonštrukcia chodníkov na ul. Štúrova od Diskontu po byt. dom č. 202“**

**Čl. I**

**Zmluvné strany**

**Objednávateľ:**

**Názov: Mesto Spišská Stará Ves**

Sídlo: Mestský úrad, Štúrova 228/109, 061 01 Spišská Stará Ves

Štatutárny orgán: Ing. Ján Kurňava, primátor mesta

IČO: 00326526

DIČ: 2020697283

Banka: Slovenská sporiteľňa a.s.

**Č.ú:** SK85 09000000000492729470

Tel: 052/4180411

Mob: 0910 253 979

E-mail: jan.kurnava@spisskastaraves.sk

(ďalej len „objednávateľ“)

**Zhotoviteľ:**

Sídlo:

IČO:

DIČ:

IČ DPH:

Zastúpený:

Bankové spojenie:

Číslo účtu:

Osoby oprávnené jednať v:

- zmluvných veciach:

Telefón:

Email:

Zapísaný v Obchodnom registri ..............................

(ďalej len „zhotoviteľ“)

**Preambula**

Objednávateľ na obstaranie predmetu tejto zmluvy použil postup podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov.

**Čl. 2.**

**Predmet zmluvy**

1. Predmetom zmluvy je záväzok zhotoviteľ zhotoviť dielo: „**„Rekonštrukcia chodníkov na ul. Štúrova od Diskontu po byt. dom č. 202**“ v dĺžke ...... m, šírky ...... m na základe výzvy na predloženie cenovej ponuky zo dňa ................ a ponuky zhotoviteľa zo dňa .....................

2. Zhotoviteľ sa zaväzuje vykonať dielo za podmienok vymedzených a dohodnutých v tejto zmluve vo vlastnom mene a na vlastnú zodpovednosť. 3. Zhotoviteľ sa zaväzuje vyhotoviť dielo za podmienok stanovených v tejto zmluve a podľa rozsahu prác na základe zadávacích podmienok. Objednávateľ sa zaväzuje, že dokončené dielo prevezme a zaplatí dohodnutú cenu.

**Čl. 3.**

**Čas a miesto plnenia**

3.1 Miesto plnenia: Mesto Spišská Stará Ves, ul. Štúrova od č. 202-212

3.2. Doba realizácie sa dojednáva nasledovne:

začatie – do 7 dní od prevzatia staveniska

ukončenie – do ........................

3.3. Ukončením diela sa rozumie riadne zrealizované dielo a jeho prevzatie objednávateľom. 3. 4. V prípade nevyhovujúcich klimatických podmienok pre technológiu pokládky asfaltových zmesí za tepla bude termín realizácie presunutý na základe vzájomnej dohody

**Čl. 4.**

**Cena diela**

1.Cena diela je stanovená v súlade s ustanoveniami zákona NR SR č. 18/1996 Z. z. o cenách v znení neskorších predpisov, vyhlášky NR SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov v znení neskorších predpisov ako cena maximálna pre rok 2020 na základe cenovej ponuky zhotoviteľa zo dňa .................... na základe rozpočtu v prílohe tejto ZoD:

2.Cena za dielo sa dojednáva:

 – **spolu bez DPH**: ................... EUR

 **DPH 20 %:** ...................... EUR

 **celkom s DPH**: .................... EUR

3 . Zhotoviteľ nevykoná žiadne práce nad rámec zmluvy bez súhlasu objednávateľa. Ak tieto výkony objednávateľ uzná bude zo strany zhotoviteľa uplatnená úhrada.

4. V prípade, že pri zhotovovaní diela bude potrebné zrealizovať práce pôvodne nezahrnuté v predmete diela, budú tieto naviac práce realizované len so súhlasom objednávateľa, potvrdené zápisom v stavebnom denníku. Naviac práce môžu byť ocenené a vykonané výlučne na základe uzavretého dodatku k tejto zmluve.

5. K zmene ceny môže dôjsť aj v prípade zmeny zákonnej sadzby DPH.

6. Zhotoviteľ predloží dodatok k rozpočtu objednávateľovi na odsúhlasenie, ktorý po vzájomnom odsúhlasení bude podkladom pre zmenu ceny diela dodatkom k Zmluve o dielo. 7. Objednávateľ prehlasuje, že má zabezpečené financovanie stavby.

**Čl. 5.**

**Platobné podmienky**

1. Financovanie prevedených prác bude prevedené úhradou predložených faktúr zhotoviteľa na základe skutočne vykonaných prác.

2. Objednávateľ neposkytuje zálohu.

3. Lehota splatnosti faktúr bude 30 dní odo dňa doručenia faktúry objednávateľovi.

4. V prípade zistených nedostatkov a rozdielov bude faktúra vrátená na prepracovanie a na túto dobu sa preruší plynutie lehoty splatnosti.

5. Faktúra musí obsahovať náležitosti v zmysle ustanovenia § 3a odst.1 Obchodného zákonníka a náležitosti daňového dokladu predpísané v zmysle zákona č.222/2004Z.z o DPH.

**Čl. 6.**

**Záruka a zodpovednosť za vady Diela**

1. Záručná doba na predmetné práce je 36 mesiacov od odovzdania diela a odstránení vád na ktorých sa zmluvné strany dohodli v zápisnici o odovzdaní a prevzatí.

2. Zhotoviteľ ručí za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom, a že nemá vady, ktoré by rušili alebo znižovali hodnotu a schopnosť jeho používania k obvyklým alebo v zmluve predpokladaným účelom. 3. Zhotoviteľ zodpovedá za vady, ktoré má predmet v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností – nedodržaním platných noriem a technologických postupov.

4. Zhotoviteľ sa zaväzuje začať s odstraňovaním prípadných vád predmetu zmluvy neodkladne od termínu uplatnenia oprávnenej reklamácie a vady odstrániť v termíne do 30 dní po jej obdržaní.

5. V prípade, že zhotoviteľ reklamované vady neodstráni v dohodnutej lehote, má objednávateľ právo dať odstrániť vady tretej osobe na náklady zhotoviteľa.

**Čl. 7.**

**Podmienky vykonania diela**

1. Zhotoviteľ vykoná dielo v súlade so zmluvou, zákonmi a platnými technickými normami, ktoré sú platné na území SR .

2. Objednávateľ odovzdá zhotoviteľovi stavenisko na vykonanie predmetu zmluvy bez právnych závad. Zhotoviteľ je povinný spolupracovať so správcami inžinierskych sietí a pri prácach plne rešpektovať podmienky správcov sietí.

3. Zhotoviteľ zodpovedá za bezpečnosť a ochranu zdravia vlastných pracovníkov, za čistotu a poriadok na stavenisku, za bezpečnosť cestnej premávky.

4. O prevzatí diela, alebo jeho časti zhotoviteľ a objednávateľ spíšu zápis o odovzdaní a prevzatí, ktorého súčasťou bude zápis z technickej prehliadky, ktorá bude obsahovať zhodnotenie akosti vykonaných prác, súpis zistených vád a nedorobkov , opatrenia a lehoty na ich odstránenie , záručnú dobu , stanovisko zhotoviteľa a objednávateľa , ako aj prehlásenie objednávateľa, že odovzdávané dielo preberá.

5. Stavbyvedúcim zhotoviteľa bude: .....................................

6. Stavebným dozorom objednávateľa bude: .............................................

**Čl. 8.**

**Ostatné ustanovenia, zmluvné pokuty**

1. V prípade nedodržania kvality má objednávateľ právo požadovať od zhotoviteľa opravu zadarmo s termínom odstránenia 14 dní, prípadne v inom dohodnutom termíne na základe špecifikácie objednávateľa.

2. Objednávateľ v prípade omeškania zhotoviteľa s plnením termínu ukončenia diela môže uplatniť zmluvnú pokutu vo výške 0,05% z ceny diela za každý deň omeškania.

3. Zhotoviteľ môže v prípade omeškania úhrady faktúr uplatniť zmluvnú pokutu vo výške 0,05% z dlžnej čiastky za každý deň omeškania po lehote splatnosti faktúry.

4. V prípade, že objednávateľ práce neoprávnene pozastaví, zhotoviteľ je oprávnený vyúčtovať a objednávateľ je povinný zaplatiť príslušnú časť rozpracovaného diela.

**Čl. 9.**

**Vyššia moc**

1. Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán, ani ich zmluvné strany nemôžu ovplyvniť vojnový stav mobilizácia, živelné pohromy a pod.

2. Ak sa plnenie tejto zmluvy stane nemožným z dôvodu vyskytnutia sa vyššej moci, zmluvná strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k cene a času plnenia.

**Čl. X.**

**Záverečné ustanovenia**

1. Zmluva nadobudne platnosť dňom podpisu zmluvných strán a účinnosť dňom nasledujúcim po dni jej zverejnenia podľa zákona č. 546/2010 Z. z.

2. Zmluvné strany podpisom prejavujú súhlas s jej obsahom a prehlasujú, že obsah zmluvy im je zrozumiteľný a zmluvu neuzatvárajú v tiesni.

3. Meniť a dopĺňať text tejto zmluvy je možné len formou písomných dodatkov, ktoré budú platné, ak budú podpísané oprávnenými zástupcami zmluvných strán a budú tvoriť neoddeliteľnú súčasť tejto zmluvy.

4. Pre všetky práva a povinností neupravené touto zmluvou platia ustanovenia Obchodného zákonníka a zákona č. 50/1976 Zb. o územnom plánovaní a stavebnom poriadku (stavebný zákon), v znení jeho neskorších zmien a doplnkov.

5. Táto zmluva je vyhotovená v troch vyhotoveniach, dve pre objednávateľa a jedno pre zhotoviteľa.

V Spišskej Starej vsi, dňa .......................... V .............................. dňa .........................

Za objednávateľa: Za zhotoviteľa:

..................................................................... .....................................................................

Ing. Ján Kurňava, primátor